A población de Macedonia ye multietnica. Os eslavos macedonians son a mayor parte d'a población, seguitos por os albaneses. Tamién bi ha serbios, turcos, vlacos y chitans. Os serbios de Macedonia en a muga con o Kosovo son serbios islamizatos descendients d'a población serbia que i heba en o Kosovo enantes d'a invasión otomana. Macedonia yera a republica yugoslava con mayor concentración de turcos, (en 1981 uns 87.000, o 4 % d'a población d'a republica, a mayoría d'un total de 100.000 en tota l'antiga Yugoslavia). Manimenos os que a lo principio se definiban como turcos pasoron a declarar-sen como albaneses u chitans. En 1981 os vlacos de Macedonia son arrumans y no plegaban a las 7000 presonas. Os vlacos viven en as rechions de Bitola, Resen y Krusevo, en os monts Osgovo y a val de Kriva.